མནར་གཅོད་བཀག་འགོག་བྱེད་པའི་འཛམ་གླིང་མཉམ་འབྲེལ་རྒྱལ་ཚོགས་ཀྱི་ལས་དོན་ཚོགས་ཆུང་ལ་འབུལ་ལམ་ཞུས་པའི་སྙན་ཞུ་ཞིག་གི་ནང་།བོད་ཀྱི་ནང་སྡུག་སྦྱོང་དང་།མནར་གཅོད་དྲག་པོའི་དཀའ་སྡུག་གི་འོག་ལས་གསོན་པོར་འཚོ་གནས་ཐུབ་ཙམ་གྱི་མི་སྣ་རྣམས་ཀྱི་བདེན་དཔང་གི་ཚིག་ཐོ་ཞིབ་ཕྲ་འཁོད་པ་རྣམས་ཡོད་པ་མ་ཟད།ཕྱི་ལོ་༢༠༠༨ལོ་ནས་བཟུང་།སྡུག་སྦྱོང་དང་མནར་གཅོད་ཀྱི་དོན་རྐྱེན་འོགརྐྱེན་འདས་སུ་གྱུར་པའི་གནས་ཚུལ་ཁག་གི་སྐོར་ཡོད་པ་རེད།རྒྱལ་སྤྱིའི་མནར་གཅོད་བཀག་འགོག་གི་ཁྲིམས་གཞི་དེར།རྒྱ་ནག་གིས་བརྩི་སྲུང་བྱེད་ཀྱི་ཡོད་མེད་རྒྱལ་སྤྱིའི་མནར་གཅོད་བཀག་འགོག་ལས་དོན་ཚོགས་ཆུང་གིས།འདི་ལོ་རྒྱ་ནག་གི་ཐད།བསྐྱར་ཞིབ་བྱེད་ཀྱི་ཡོད་པར་བརྟེན།བོད་རང་དབང་ཚོགས་པ་དང་།བོད་གནས་ཉམས་ཞིབ་ཚོགས་པ།བོད་ཀྱི་ཆབ་སྲིད་བཙོན་ཟུར་ཚོགས་པ་དགུ་བཅུ་གསུམ་བཅས་ཀྱིས་འབུལ་ལམ་ཞུས་པའི་སྙན་ཞུའི་ནང་དོན་རྣམས།མནར་སྤྱོད་བཀག་འགོག་བྱེད་པའི་རྒྱལ་སྤྱིའི་ལས་དོན་ཚོགས་ཆུང་གིས།སྔོན་འགྲོའི་དཔང་རྟགས་ཀྱི་ཚུལ་དུ་དགོངས་བཞེས་གནང་ཡུལ་དུ་གྱུར་ཡོད་པ་རེད།